Výročná správa za rok 2021

Dňa 24.6.2022

**1. Základné identifikačné údaje**

**Obchodné meno spoločnosti:** Drevenô koliesko, s.r.o.

**Sídlo spoločnosti:** Telgárt 82, 976 73 Telgárt

**Registrácia spoločnosti:** Zapísaná v obchodnom registri Oddiel: Dr, Vložka číslo: 38930/S, zo dňa 6.6.2020

**Právna forma:** spoločnosť s ručením obmedzeným

**IČO:** 53103963

**DIČ:** 2121266026

**IČDPH:** nie sme platcami DPH

**Zapisované základné imanie:** 5000 €

Drevenô koliesko, s.r.o. – je spoločnosť založená spoločenskou zmluvou podľa § 57 ods. 3 a §110 a nasledujúcich ustanovení zákona č. 513/1991 Zb. Obchodného zákonníka č. 513/1991 Z. z. v znení neskorších predpisov.

Dňa 5.8.2020 vydalo MPSVaR SR spoločnosti Drevenô koliesko, s.r.o. Osvedčenie o priznaní štatútu registrovaného sociálneho podniku – druh registrovaného sociálneho podniku – **Integračný podnik.**

**2. Vedenie spoločnosti**

Štatutárny orgán: Mgr. Beata Bobulová – konateľ

SNP 288/11  
 Pezinok 902 01

**3. Majetková účasť**

Základné imanie spoločnosti sa skladá z peňažného vkladu každého z 2 spoločníkov:

1. Mgr. Beata Bobulová – 3.000,- Eur
2. “Súčasť života“, o.z., IČO: 52 124 355 – 2.000,- Eur

**4. Orgány spoločnosti**

Najvyšším riadiacim a kontrolným orgánom spoločnosti je valné zhromaždenie.

Štatutárnym orgánom spoločnosti je konateľ, ktorý koná v mene spoločnosti samostatne.

Na fungovaní spoločnosti, hodnotení dosahovania jej pozitívneho sociálneho vplyvu a kontrole sa zúčastňuje Poradný výbor. Poradný výbor bol zriadený voľbami dňa 21.6.2021 s výsledkom:

Člen poradného výboru 1:

Meno a priezvisko: Ing. Zuzana Jandurová

Člen poradného výboru 2:

Meno a priezvisko: Ing. Samuel Hríbik

Boli stanovení dvaja náhradníci – Hríbiková Anna a Martin Kovačič. Ani jeden náhradník nie je z radov znevýhodnených osôb, pre nedostatok kandidátov.

Za 3 člena poradného výboru z nepriamo zainteresovaných osôb bol menovaný člen OZ Súčasť života.

Člen poradného výboru 3:

Meno a priezvisko: Ing. Vladimír Filípek

**Drevenô koliesko, s.r.o., vyhlasuje, že:**

- počas obdobia, za ktoré je účtovná závierka zostavená, **nenastali** žiadne zmeny v zložení jeho orgánov,

- počas obdobia, za ktoré je účtovná závierka zostavená **nemal** vyhlásený konkurz na majetok, **nebolo** voči nemu zastavené alebo zrušené konkurzné konanie pre nedostatok majetku,

- ku dňu zostavenia účtovnej závierky nie je v reštrukturalizácii a nie je v likvidácii,

- v období, za ktoré je zostavená účtovná závierka, nesplynul alebo sa nezlúčil s inou osobu, ktorá nebola registrovaným sociálnym podnikom,

- v období, za ktoré je zostavená účtovná závierka, sa nerozdelil.

**5. Predmet činnosti**

Drevenô koliesko, s.r.o. v období, za ktoré je zostavená účtovná závierka, **nemenila** predmety činnosti.

1. Výroba potravinárskych výrobkov

2. Výroba jednoduchých výrobkov z dreva, korku, slamy, prútia a ich úprava, oprava a údržba

3. Výroba bižutérie a suvenírov

4. Výroba hračiek a hier

5. Výroba sviečok a tieniacej techniky

6. Sprostredkovateľská činnosť v oblasti obchodu, služieb, výroby

7. Kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod)

8. Nákladná cestná doprava vykonávaná vozidlami s celkovou hmotnosťou do 3,5 t vrátane prípojného vozidla

9. Činnosť podnikateľských, organizačných a ekonomických poradcov

10. Reklamné a marketingové služby, prieskum trhu a verejnej mienky

11. Služby požičovní

12. Prenájom hnuteľných vecí

13. Vykonávanie mimoškolskej vzdelávacej činnosti

14. Poskytovanie sociálnych služieb

15. Organizovanie športových, kultúrnych a iných spoločenských podujatí

V roku 2021 sa spoločnosť venovala predovšetkým výrobe reklamných a darčekových predmetov z dreveného kolieska a kreatívnym setom pre deti.

**6. Výsledok hospodárenia za obdobie 1-12/2021**

Výsledok hospodárenia za **rok 2021** dosiahnutý s počtom zamestnancov 4 a konateľkou, ktorá v spoločnosti pracovala v roku 2021 bez nároku na finančnú odmenu.

|  |  |  |  |  |  |
| --- | --- | --- | --- | --- | --- |
| **Výnosy** | **Hodnota v Eur** | **Podiel na celkových výnosoch** | **Náklady** | **Hodnota v Eur** | **Podiel na celkových nákladoch** |
| **Celkové výnosy** | **75051** | **100 %** | **Celkové náklady** | **71701** | **100 %** |
| ***Výnosy z hospodárskej činnosti*** | ***75051*** | ***100%*** | ***Náklady na hospodársku činnosť*** | ***71621*** | ***99,89%*** |
| *Tržby za tovar* | *48018* | *63,98%* | *Predaný tovar-obst.N* | *14899* | *20,78%* |
| *Ostatné výnosy*  *(*Dotácie UPSVaR na mzdy) | *27033* | *36,02%* | *Spotreba materiálu* | *2234* | *3,25%* |
|  |  |  | *Ostatné služby* | *6296* | *8,78%* |
|  |  |  | *Osobné náklady* | *44388* | *61,91%* |
|  |  |  | *Dane a poplatky* | *33* | *0,005%* |
|  |  |  | *Ostatné náklady na HČ (Dary a iné)* | *3771* | *5,26%* |
| ***Ostatné finančné výnosy*** | ***0*** | ***0%*** | ***Náklady na fin. činnosť*** | ***80*** | ***0,015%*** |
|  |  |  | *Ostatné finančné náklady* | *80* |  |
| **Hospodársky výsledok pred zdanením** | ***3350*** |  |  |  |  |
| Daň z príjmov | *0* | *100% úľava na dani – záväzok reinvestovať 100% zisku na pozitívny sociálny vplyv* | | | |
| **Hospodársky výsledok po zdanení** | ***3350*** |  |  |  |  |

Drevenô koliesko, s.r.o. vyhlasuje, že v období za ktoré je zostavená účtovaná závierka, dosiahla zisk, z ktorého 100% po zdanení použije v zmysle základného dokumentu nasledovne:

* na plnenie daňových povinností a iných zákonných platieb,
* na doplnenie rezervného fondu a na ich budúce použitie na dosiahnutie merateľného PSV a nákup majetku potrebného na rozvoj a dosahovanie merateľného PSV.

|  |  |
| --- | --- |
| **Štruktúra majetku v Eur** | **39212** |
| Neobežný majetok | 0 |
| Obežný majetok | 39212 |
| *Krátkodobé pohľadávky súčet* | 5193 |
| *Finančný majetok (peniaze a účty v bankách)* | 34019 |

|  |  |
| --- | --- |
| **Spolu vlastné imanie + záväzky** | **39212** |
| Vlastné imanie | 26549 |
| *Základné imanie* | *5 000* |
| *Fondy zo zisku* | *18199* |
| *Výsledok hospodárenia za účtovné obdobie po zdanení* | *3350* |
| Záväzky | **12663** |
| *Dlhodobé záväzky okrem rezerv a úverov* | *209* |
| *Krátkodobé záväzky okrem rezerv, úverov a výpomoci* | *12454* |
| * Krátkodobé záväzky z obchodného styku | *2150* |
| * Záväzky voči zamestnancom a zo soc. Poistenia | *3946* |
| * Daňové záväzky a dotácie | *354* |
| * Ostatné krátkodobé záväzky | *6 004* |

**7. Komentár k výsledkom činnosti**

Drevenô koliesko, s.r.o. – dosiahla v roku 2021 nasledovné výsledky:

1. Spoločnosť prešla zmenou názvu na Drevenô koliesko, vypracovala novú marketingovú stratégiu pre budovanie značky a úspešne ju začala implementovať do svojej marketingovej a mediálnej komunikácie.
2. Predstavila novú vizuálnu identitu a pre produktové línie, kde je hlavným poznateľným prvkom DREVENÉ KOLIESKO. V segmente darčekových setov – ide o kombinácie našich dekoratívnych produktov z drevených koliesok a lokálnych produktov od dodávateľov, s ktorými hodnotovo rezonujeme. Ako skvelý udržateľný darček ich komunikujeme najmä B2B klientom. Kreatívne sety sú vytvorené hlavne pre deti, s víziou spoločnej aktivity pre celú rodinu. Predstavujú koncept hravých skladačiek, vyvíjaných v spolupráci s pedagógmi a umelcami, s cieľom dosiahnuť edukačný a estetický rozmer.
3. Dosiahla pozitívny sociálny vplyv, meraný percentom zamestnaných znevýhodnených osôb a zraniteľných osôb čo tvorilo 100 % z celkového počtu zamestnancov, čo je záväzok vyšší ako stanovuje zákon o SE v § 12 ods. 2, čím v období, za ktoré je zostavená účtovná závierka splnila spoločnosť hlavný cieľ, ktorým je dosahovanie PSV. Konkrétne ide o vytváranie pracovných miest s jednoduchou náplňou práce tak, aby ju bolo možné vykonávať z domu, časovo variabilne a s rešpektom k individuálnym potrebám zamestnancov.

**Prehľad zamestnancov spoločnosti k 31.12.2021**

|  |  |
| --- | --- |
| **Prehľad zamestnancov** | |
| Priemerný prepočítaný počet zamestnancov účtovnej jednotky počas ÚO | 2,75 |
| Celkový počet znevýhodnených zamestnancov v RSP k 31.12.2020 | 4 |
| * Z toho uznaných za invalidných | 3 |
| Celkový počet zraniteľných zamestnancov v RSP k 31.12.2020 | 0 |

1. Napriek pretrvávajúcej veľmi nepriaznivej situácii spôsobenej pandémiou COVID 19, sa spoločnosť Drevenô koliesko, s.r.o. vďaka aktívnemu marketingu zo strany konateľky a individuálnemu prístupom ku klientom, dokázala udržať na konkurenčnom trhu a vygenerovať zisk, ktorý použije v nasledovných rokov na dosahovanie pozitívneho sociálneho vplyvu formou udržania a vytvárania nových pracovných miest pre osoby zo zraniteľných a znevýhodnených skupín. Nemalý podiel na úspechu mali aj zákazky vo forme náhradného plnenia získané od viacerých spoločností.

**8. Predpokladaný vývoj spoločnosti**

Spoločnosť Drevenô koliesko, s.r.o. sa intenzívne zameriava na zefektívnenie svojej činnosti, rozšírenie a zatraktívnenie svojho portfólia, s cieľom dosiahnutia konkurencieschopnosti na trhu a zvyšovania zisku s potenciálom navýšenia počtu zamestnancov na TPP a s tým spojeného zvyšovania pozitívneho sociálneho vplyvu a to nielen regionálne, ale po celom Slovensku, keďže pracovné miesta nie sú viazané na výkon práce v konkrétnych prevádzkach, ale ide o prácu z domu.

Rozvinuli sme spoluprácu s 2 vysokými školami umeleckého zamerania, konkrétne Fakultu umení Technickej univerzity v Košiciach a VŠVU v Bratislave, pri návrhu reklamného, darčekového produktu, reklamného darčeka, alebo kreatívneho setu pre deti Drevené koliesko sa stalo zadaním praktickej seminárnej práce študentov a dostali sme k dispozícii niekoľko zaujímavých a originálnych nápadov, niektoré sa už aj pretavili do podoby nových výrobkov vyrábaných a predávaných našou spoločnosťou.

**9. Prílohy**

Účtovná závierka za rok 2021 - zverejnená na stránke [www.registeruz.sk](http://www.registeruz.sk)

